CELEX: 32020R1209
Language: sl
Date: 2020-08-13 00:00:00
Title: Izvedbena uredba Komisije (EU) 2020/1209 z dne 13. avgusta 2020 o spremembi Izvedbene uredbe (EU) št. 1352/2013 o določitvi obrazcev iz Uredbe (EU) št. 608/2013 Evropskega parlamenta in Sveta o uveljavljanju pravic intelektualne lastnine s strani carinskih organov

21.8.2020   
               
               
                  SL
               
               
                  Uradni list Evropske unije
               
               
                  L 274/3
               
            
         IZVEDBENA UREDBA KOMISIJE (EU) 2020/1209
         z dne 13. avgusta 2020
         o spremembi Izvedbene uredbe (EU) št. 1352/2013 o določitvi obrazcev iz Uredbe (EU) št. 608/2013 Evropskega parlamenta in Sveta o uveljavljanju pravic intelektualne lastnine s strani carinskih organov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 608/2013 Evropskega parlamenta in Sveta z dne 12. junija 2013 o uveljavljanju pravic intelektualne lastnine s strani carinskih organov in razveljavitvi Uredbe Sveta (ES) št. 1383/2003 (1) ter zlasti člena 6(1) in člena 12(7) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) št. 1352/2013 (2) so bili določeni obrazci iz člena 6 oziroma 12 Uredbe (EU) št. 608/2013, z vložitvijo katerih se lahko zahteva, naj carinski organi ukrepajo v zvezi z blagom, glede katerega obstaja sum, da krši določene pravice intelektualne lastnine, oziroma naj se podaljša obdobje, v katerem morajo carinski organi ukrepati (v nadaljnjem besedilu: obrazci).
                  
               
                     (2)
                  
                  
                     Obrazce je treba prilagoditi, da se upošteva vzpostavitev portala EU za gospodarske subjekte za elektronsko vlaganje obrazcev. Da bi zagotovili varen dostop do navedenega portala, je pomembno, da so vložniki in njihovi zastopniki identificirani na edinstven način. Zato bo registracijska in identifikacijska številka gospodarskega subjekta (številki EORI) postala obvezno polje v okviru polja za vložnika in zastopnika na obrazcu.
                  
               
                     (3)
                  
                  
                     Sistem registracije in identifikacije gospodarskih subjektov že zagotavlja enotne identifikacijske številke za gospodarske subjekte. Navedeni sistem je primerno uporabljati tudi za osebe, ki niso gospodarski subjekti v smislu člena 6(1)(a) Delegirane uredbe Komisije (EU) 2015/2446 (3).
                  
               
                     (4)
                  
                  
                     Uredba (EU) št. 386/2012 Evropskega parlamenta in Sveta (4) in zlasti člen 2(2)(b) Uredbe Uradu Evropske unije za intelektualno lastnino (EUIPO) podeljuje nalogo, da zbira, analizira in razširja ustrezne objektivne, primerljive in zanesljive podatke v zvezi s kršitvami pravic intelektualne lastnine.
                  
               
                     (5)
                  
                  
                     Komisija v skladu s členom 5(1)(b) Uredbe (EU) št. 386/2012 uradu EUIPO posreduje vse ustrezne informacije v zvezi s prekinitvijo prepustitve ali zadržanjem blaga, za katerega obstaja sum, da krši pravice intelektualne lastnine, ki jih zagotovijo države članice v skladu s členom 31(2) Uredbe (EU) št. 608/2013.
                  
               
                     (6)
                  
                  
                     Da bi omogočili poglobljeno analizo podatkov o kršitvah in izboljšali razumevanje geografskega področja uporabe in učinka kršitev, je pomembno, da se lahko prekinitev prepustitve blaga in zadržanje takega blaga pripiše imetniku odločbe. Pomembno je tudi, da je navedena oseba že ob vložitvi obrazcev obveščena o tem, da bodo njeni osebni podatki predloženi uradu EUIPO, in da soglaša z navedenim prenosom podatkov. Obrazce je zato treba ustrezno prilagoditi.
                  
               
                     (7)
                  
                  
                     Po začetku uporabe uredb (EU) 2016/679 (5) in (EU) 2018/1725 (6) Evropskega parlamenta in Sveta je v obrazcih treba posodobiti sklicevanja na določbe o varstvu podatkov.
                  
               
                     (8)
                  
                  
                     Ob upoštevanju, da morajo v skladu s členom 31 Uredbe (EU) št. 608/2013 vse izmenjave podatkov o odločbah v zvezi z zahtevami in zadržanjem med državami članicami in Komisijo potekati prek osrednje podatkovne zbirke Komisije in da je treba to podatkovno zbirko prilagoditi novim obrazcem, bi bilo treba spremembe prilog I do III k Izvedbeni uredbi (EU) št. 1352/2013 uporabljati od 15. septembra 2020.
                  
               
                     (9)
                  
                  
                     Izvedbeno uredbo (EU) št. 1352/2013 bi bilo zato treba ustrezno spremeniti.
                  
               
                     (10)
                  
                  
                     V skladu s členom 42(1) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov, ki je podal mnenje 24. junija 2020.
                  
               
                     (11)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) št. 1352/2013 se spremeni:
            
                        (1)
                     
                     
                        Priloga I se nadomesti z besedilom iz Priloge I k tej uredbi;
                     
                  
                        (2)
                     
                     
                        Priloga II se nadomesti z besedilom iz Priloge II k tej uredbi;
                     
                  
                        (3)
                     
                     
                        Priloga III se spremeni v skladu s Prilogo III k tej uredbi.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 15. septembra 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. avgusta 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 181, 29.6.2013, str. 15.
         
            (2)  Izvedbena uredba Komisije (EU) št. 1352/2013 z dne 4. decembra 2013 o določitvi obrazcev iz Uredbe (EU) št. 608/2013 Evropskega parlamenta in Sveta o uveljavljanju pravic intelektualne lastnine s strani carinskih organov (UL L 341, 18.12.2013, str. 10).
         
            (3)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).
         
            (4)  Uredba (EU) št. 386/2012 Evropskega parlamenta in Sveta z dne 19. aprila 2012 o pooblastitvi Urada za usklajevanje na notranjem trgu (blagovne znamke in modeli) za naloge v zvezi z uveljavljanjem pravic intelektualne lastnine, vključno z organiziranjem srečanj predstavnikov javnega in zasebnega sektorja v okviru Evropskega opazovalnega urada za kršitve pravic intelektualne lastnine (UL L 129, 16.5.2012, str. 1).
         
            (5)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).
         
            (6)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).
      
      
         
            PRILOGA I
            
               
                  
                     „PRILOGA I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “
         
      
      
         
            PRILOGA II
            
               
                  
                     „PRILOGA II
                     
                        
                     
                        
                     
                        
                     
                        
                  
               “
         
      
      
         
            PRILOGA III
            
               
                  
                     „PRILOGA III
                     Priloga III k Izvedbeni uredbi (EU) št. 1352/2013 se spremeni:
                     
                                 (1)
                              
                              
                                 del I se spremeni:
                                 
                                             (a)
                                          
                                          
                                             v navodilu za izpolnjevanje polja 1 („Vložnik“) se besedilo nadomesti z naslednjim:
                                             „V to polje se vpišejo podatki o vložniku. Polje tako vsebuje informacije o imenu in polnem naslovu vložnika, njegovi registracijski in identifikacijski številki gospodarskega subjekta (številki EORI), tj. enotni številki za celotno Unijo, ki jo carinski organ v državi članici dodeli vložniku, njegovo telefonsko številko, številko mobilnega telefona ali številko telefaksa in njegov elektronski naslov. Vložnik lahko, kadar je ustrezno, vpiše tudi svojo davčno številko, katero koli drugo nacionalno registracijsko številko in naslov svojega spletišča.“;
                                          
                                       
                                             (b)
                                          
                                          
                                             v navodilu za izpolnjevanje polja 4 („Zastopnik, ki vloži zahtevo v imenu vložnika“) se besedilo nadomesti z naslednjim:
                                             „V to polje se vpišejo podatki o zastopniku, kadar vložnik zahtevo vloži prek svojega zastopnika. Navedeni podatki vsebujejo informacije o imenu in polnem naslovu zastopnika, njegovi registracijski in identifikacijski številki gospodarskega subjekta (številki EORI), tj. enotni številki za celotno Unijo, ki jo carinski organ v državi članici dodeli zastopniku, njegovo telefonsko številko, številko mobilnega telefona ali številko telefaksa in njegov elektronski naslov. Zastopnik lahko, kadar je ustrezno, vpiše tudi naziv družbe, v kateri je zaposlen, in naslov spletišča družbe. Zahtevi mora biti priloženo dokazilo, da je zastopnik pooblaščen v skladu z zakonodajo države članice, v kateri je bila vložena zahteva, kar se ustrezno označi v tem polju.“;
                                          
                                       
                           
                                 (2)
                              
                              
                                 del II se nadomesti z naslednjim:
                                 „II.   OPIS POLJ V OBRAZCU ZA ZAHTEVO ZA PODALJŠANJE IZ PRILOGE II, KI JIH IZPOLNI IMETNIK ODLOČBE
                                 Polja v obrazcu, označena z zvezdico (*), so obvezna in morajo biti izpolnjena.
                                 Če so v okviru polja označena z znakom plus (+), se izpolni vsaj eno od teh polj.
                                 Polja, označena z „le za uradno rabo,“ se pustijo prazna.
                                 Polje 1: Podatki o imetniku odločbe
                                 Vpišejo se podatki o imetniku odločbe.
                                 Polje 2: Zastopnik imetnika odločbe
                                 V to polje se vpišejo podatki o zastopniku, kadar imetnik odločbe zahtevo vloži prek svojega zastopnika. Navedeni podatki tako vsebujejo informacije o imenu in polnem naslovu zastopnika, njegovi registracijski in identifikacijski številki gospodarskega subjekta (številki EORI), tj. enotni številki za celotno Unijo, ki jo carinski organ v državi članici dodeli zastopniku, njegovo telefonsko številko, številko mobilnega telefona ali številko telefaksa in njegov elektronski naslov. Zastopnik lahko, kadar je ustrezno, vpiše tudi naziv družbe, v kateri je zaposlen, in naslov spletišča družbe. Zahtevi mora biti priloženo dokazilo (če ni bilo priloženo prvotni zahtevi), da je zastopnik pooblaščen v skladu z zakonodajo države članice, v kateri je bila sprejeta prvotna odločba, kar se ustrezno označi v tem polju.
                                 Polje 3: Zahteva za podaljšanje
                                 V to polje se vpiše številka vpisa zahteve, vključno z začetno dvomestno šifro ISO alfa-2 države članice, ki je odobrila zahtevo. Poleg tega imetnik odločbe navede, ali zahteva spremembo informacij, vsebovanih v zahtevi, tako da označi ustrezno polje.
                                 Polje 4: Podpis
                                 Imetnik odločbe ali njegov zastopnik v polju 4 navede kraj in datum vložitve zahteve in se podpiše. Ime podpisnika se zapiše z velikimi tiskanimi črkami.“
                              
                           
               “